Kriterier for karaktersetting

Karakteren settes etter en totalvurdering av prosjektets rapport og resultat, øvrig prosjektdokumentasjon og presentasjon.

Følgende nøkkel blir benyttet ved karaktersetting:

**Prosjektrapport og presentasjon teller 70%**

* Kvalitet og omfang, formidlingsevne, metode, selvstendighet, refleksjonsevne og produkt.

**Prosess, planlegging og kommunikasjon teller 30%:**

* Forprosjektrapport, planlegging, gjennomføring, refleksjon på prosess og prosjektplakat.

**Det gis individuell karakter:**

Dersom felles refleksjonsnotat eller andre forhold dokumenterer en skjevfordeling av innsats og bidrag, kan det være nødvendig å gi ulike karakterer innen gruppa.

**Karakterskala A - F benyttes:**

|  |  |  |
| --- | --- | --- |
| A | Fremragende | Fremragende prestasjon som klart utmerker seg. Kandidaten viser svært god vurderingsevne og stor grad av selvstendighet. |
| B | Meget god | Meget god prestasjon. Kandidaten viser meget god vurderingsevne og selvstendighet. |
| C | God | Jevnt god prestasjon som er tilfredsstillende på de fleste områder. Kandidaten viser god vurderingsevne og selvstendighet på de viktigste områdene. |
| D | Nokså god | En akseptabel prestasjon med noen vesentlige mangler. Kandidaten viser en viss grad av vurderingsevne og selvstendighet. |
| E | Tilstrekkelig | Prestasjonen tilfredsstiller minimumskravene, men heller ikke mer. Kandidaten viser liten vurderingsevne og selvstendighet. |
| F | ikke bestått | Prestasjon som ikke tilfredsstiller de faglige minimumskravene. Kandidaten viser både manglende vurderingsevne og selvstendighet. |